ঢাকার সাহিত্য প্রকাশ থেকে করুণাময় গোস্বামী-লিখিত ভারতভাগের অশ্রম্নকণা শীর্ষক এই উপন্যাস প্রকাশিত হয়েছে। করুণাময় গোস্বামী সংগীতে বিশেষজ্ঞ; এতদিন প্রবন্ধ রচনায় নিজেকে নিয়োজিত রেখেছিলেন। বিশেষত নজরুল ইসলামের গান নিয়ে তাঁর গবেষণা এবং কয়েকটি গ্রন্থ ব্যাপকভাবে সমাদৃত হয়েছে সে-কথা পূর্বেই উল্লেখ করেছি। ভারতভাগের অশ্রম্নকণা লেখকের প্রথম উপন্যাস। বইটি ভিন্নধর্মী; ব্যাপক ক্যানভাসভিত্তিক, শুধু বাংলা এবং পাঞ্জাবের দুঃসহ যন্ত্রণাভিত্তিক নয়। এটি ব্যাপক পরিসরের, বিসত্মৃত পটভূমিতে বেঁচে থাকার আর্তির এক হৃদয়বিদারক চিত্রণ। আমরা দেশভাগ নিয়ে চলিস্নশ ও পঞ্চাশের দশকের সময়চিত্রিত যেসব উপন্যাস পাঠ করেছি ভারতভাগের অশ্রম্নকণার চরিত্র চিত্রণে করুণাময় গোস্বামী তারই গভীর এক বোধকে তুলে ধরেছেন। দেশভাগ নিয়ে কথা উঠলেই আমরা বাংলা এবং পাঞ্জাবের কয়েক কোটি মানুষের বাস্ত্তভিটা ত্যাগ, দাঙ্গা-সংঘাত ঘটনাবলি এবং বিপর্যয়ের কথাই সাধারণত উপলব্ধি করি।